section_heading: Snimanje
paragraph_text: Ranu verziju pjesme, s nešto izmijenjenim miksom, Appel je dao DJ-u Edu Sciakyju s WMMR-a iz Philadelphije početkom studenog 1974., a u roku od nekoliko tjedana podijeljena je i drugim radijskim postajama progresivnog rocka. Odmah je stekla popularnost, a uz nju su puštane druge pjesme sa Springsteenova prva dva albuma kako bi se povećalo zanimanje za objavljivanje novog.